মেয়র প্রার্থী মনোনয়নের বিষয়ে ওবায়দুল কাদের বলেন, দলে মাঝেমধ্যে কিছু সমস্যা হয়। নির্বাচন সামনে রেখে সুস্থ প্রতিযোগিতা থাকবে। কোনো প্রার্থী আগ্রহ প্রকাশ করতেই পারেন। কোনো জায়গায় ১০-১৫ জন প্রার্থী আছে, থাকতে পারে। কিন্তু মনোনয়ন দেবেন দলের সভানেত্রী শেখ হাসিনা, সেটা মনোনয়ন বোর্ডের মাধ্যমে। তিনি বলেন, মনোনয়ন দেওয়ার পর আওয়ামী লীগে বিদ্রোহের পরিমাণটা একেবারে কম। প্রার্থী মনোনয়ন শেষ হলে বলা যাবে কলহ-কোন্দল কী পরিমাণ। তবে এটা দলে জন্য কোনো বাধা হয়ে দাঁড়াবে না।